MYSCHOOL: Εκπαιδευτικοί παράλληλης στήριξης

Όλοι οι εκπαιδευτικοί που προσελήφθησαν μέχρι στιγμής για παράλληλη στήριξη έχουν περαστεί στο MYSCHOOL. Στην ατομική τους καρτέλα (ΠΡΟΣΩΠΙΚΟ / ΤΟΠΟΘΕΤΗΣΕΙΣ ΕΡΓΑΖΟΜΕΝΩΝ ΣΤΟ ΦΟΡΕΑ ΜΟΥ) συμπληρώστε τα «Στοιχεία Πράξης Ανάληψης» (κελιά

«Αριθμός» και «Ημερομηνία ανάληψης»), όπως έχετε κάνει και για τους υπόλοιπους. Στους εκπαιδευτικούς αυτούς δε γίνεται ανάθεση ωρών ανά μάθημα.

Παραμένετε στην ατομική τους καρτέλα και στις «Λεπτομέρειες ωραρίου εργασίας του εργαζόμενου» πατάτε το πράσινο + και επιλέγετε «**ΠΑΡΑΛΛΗΛΗ ΣΤΗΡΙΞΗ / ΣΤΗΡΙΞΗ ΑΠΟ Ε.Ε.Π.-Ε.Β.Π. - ΣΥΜΠΛΗΡΩΣΗ**», βάζετε ώρες ανά εβδομάδα, τις ημερομηνίες «Ισχύει από» -

«Ισχύει έως» και αποθηκεύετε πατώντας πρώτα το πράσινο **ν** («Αποδοχή») κάτω από τον πίνακα και μετά «Αποθήκευση» στο επάνω μέρος της σελίδας.

Αν ο συγκεκριμένος εκπαιδευτικός υπηρετεί και σε άλλο σχολείο, πρασινίστε τις ημέρες που βρίσκεται στο δικό σας.

Σε κάποιους από αυτούς τους εκπαιδευτικούς το ωράριο ανά σχολική μονάδα μοιράστηκε σε πρώτη φάση στη μέση (12 + 12 ώρες), αλλά η κατανομή του θα οριστικοποιηθεί τις επόμενες μέρες.